Oportunități pentru doctoranzii și postdoctoranzii Universității din București în cadrul programului “Teach@Tübingen”

Universitatea din Tübingen îi invită pe doctoranzii și postdoctoranzii Universității din București să aplice la programul “Teach@Tübingen”, care le permite să predea la Tübingen pentru 1-2 semestre. 
Termenul-limită pentru înscriere este 1 decembrie 2022. Înscrierea se poate face prin intermediul platformei online, aici.

Cine poate aplica?
Doctoranzii și postdoctoranzii CIVIS care și-au obținut diploma de doctorat în ultimii patru ani.
[bookmark: _GoBack]Nu sunt eligibili doctoranzii și postdoctoranzii care sunt sau au fost susținuți de Universitatea din Tübingen în alte proiecte sau care au avut un alt contract de angajare cu Universitatea din Tübingen.

Cerințe
· Legături academice cu profesorul sub îndrumarea căruia își vor desfășura activitatea;
· Cel puțin două ore de curs ținute în fiecare săptămână a programului;
· Orele vor fi publice și deschise tuturor studenților;
· Cursurile vor fi susținute în limba engleză (cu excepția filologiei)
· Candidatul trebuie să participe la evenimentul informativ care include și un training intercultural.

Finanțarea disponibilă în cadrul programului
Burse
· pentru doctoranzi: 1468 Euro/lună; 
· pentru postdoctoranzi: 1853 Euro/lună.
Remunerație pentru activitățile de predare (min. 2 ore pe săptămână, max. 6 ore/săptămână)
· pentru doctoranzi: 25 Euro/ora de predare; 
· pentru postdoctoranzi: 50 Euro/ora de predare.
· Remunerația pentru activitățile de predare se va face la finalul fiecărui semestru;
Cheltuieli pentru deplasarea la Tübingen de până la 1000 de Euro (justificate prin documente, fără alte cheltuieli pentru mobilități sau pentru alți membri ai familiei)

Durată
· Durata șederii la Tübingen: 1-2 semestre (min. 4 luni)
· Data sosirii: 15-31 martie (pentru înscrierile de până la 11 decembrie) sau 15-30 septembrie (pentru înscrierile de până la 20 iunie).

Mai multe informații despre înscrierea în cadrul programului “Teach@Tübingen” sunt disponibile aici.
Apartenența candidatului la una dintre universitățile membre CIVIS reprezintă un avantaj în accesarea acestui program.

CIVIS este o Alianță Universitară Europeană care reunește 11 universități membre: Aix-Marseille Université (Franța), Universitatea Națională și Kapodistriană din Atena (Grecia), Universitatea din București (România), Université Libre de Bruxelles (Belgia), Universidad Autónoma de Madrid (Spania), Sapienza Università di Roma (Italia), Universitatea Stockholm (Suedia), Eberhard Karls Universität Tübingen (Germania), Universitatea din Glasgow (Marea Britanie), Universitatea Paris Lodron din Salzburg (Austria) și Universitatea din Lausanne (Elveția). Selectat de Comisia Europeană drept unul dintre primele 17 universități-pilot europene, CIVIS reunește aproximativ o jumătate de milion de studenți și peste 70 000 de membri ai personalului, inclusiv 37 400 de cadre universitare și cercetători.


